Dana Gioia
Michael Dana Gioia (natus Hawthorne in urbe Californiae 24 Decembris 1950) est poeta, scriptor, et diurnarius Americanus. Alumnus est universitatum Stanfordiensis et Harvardianae. Praeses fuit Dotationis Nationalis Artium ab 2003 ad 2009. Quinque libros poeticos tresque libros iudicii litterarii, libellos operaticos, cyclos carminum, libros conversos, et plus quam viginti quattuor anthologias litterarum edidit. Professor poesis et culturae publicae Judge Widney in Universitate Californiensi Meridiana est, ubi nunc docet. Mense Decembri 2015, poeta laureatus Californiensis creatus est.